text: Første dag på jobbet
  15 januar 2013 kl. 15.27
  I dag begyndte Kenny Bruun Olsen på sit nye job - som borgmester i Fredericia.
  Den 50-årige Venstre-mand indtog i dag det, der indtil i aftes var Thomas Bankes borgmesterkontor. 
  I aftes valgte et enigt byråd, at Kenny Bruun Olsen for fremtiden kan iklæde sig Fredericias borgmesterkæde.
  Den nye borgmester har blot siddet i byrådet i tre år og fik 326 stemmer ved kommunalvalget i 2009 - der var kun én af de seks venstrefolk i byrådet, der fik færre stemmer.
  TV Syd bringer et portræt af den nye borgmester i aftenens 19.30-udsendelse.
  